runetrust/blame-folketinget-dk huggingface dataset:
René Gade (ALT), 2017-05-04:
Vi kunne egentlig godt tænke os at bakke op om forslaget, men har ikke rigtig truffet en beslutning endnu, fordi vi faktisk synes, at der er en risiko for, at der er et erhverv og nogle sportsinstitutioner rundtomkring i landet, der kan komme til at lide et gevaldigt knæk ved det her – altså, hvis vi ikke gør noget.
Lene Espersen (KF), 2006-05-30:
Til de mange indlæg, der har været her i dag, vil jeg først starte med at sige til Venstres ordfører, at det er meget rigtigt at fremhæve hele ledelsesdelen, for en af de helt nye ting, som politireformen jo gennemfører, er en meget, meget stor ledelsesreform, hvor koncernledelsen bliver en ny organisation, som vi alle sammen skal til at vænne os til.
Mette Thiesen (DF), 2023-11-08:
Men mener justitsministeren, at der påhviler politiet et erstatningsansvar, når de i forbindelse med færdselslovens § 120 a har krævet tilbageholdte biler lovliggjort for borgerens regning på et væsentlig dyrere autoriseret mærkevareværksted modsat på et væsentlig billigere fritvalgsværksted uden lovhjemmel til dette, jævnfør Vestre Landsrets kendelse V.L. S-148-22, der jo netop underkendte den ulovlige praksis?
Aase D. Madsen (DF), 2003-02-20:
Men Dansk Folkeparti lægger samtidig vægt på, at regeringen meget hurtigt tager kontakt til koncessionshaverne - jeg taler til ministeren i øjeblikket - med henblik på at få seriøse drøftelser i gang om de nødvendige opstramninger eller ændringer af det nuværende regelsæt, således at staten får et større provenu af aktiviteterne i Nordsøen, ikke mindst set på baggrund af at Dansk Folkeparti mener, at de nuværende koncessioner, der udløber i 2012, og som vi ved skal genforhandles, kan indgå i drøftelserne, således at der kan findes de afbalancerede løsninger, der bringer ro i sagen i lang tid fremover.
Jens Rohde (V), 2001-03-28:
Jeg vil sige i forhold til hr. Keld Albrechtsens melding, som vores udenrigsminister har sagt det, at der er noget paradoksalt ved, at nogle mennesker på én og samme tid kan have en ideal fordring om at indføre Tobin-skat for at mindske valutaspekulation og så samtidig stemmer imod ØMU'en.
Kasper Sand Kjær (S), 2023-05-11:
Jeg tror ikke helt, jeg forstår behovet for erklæringer, og derfor støtter vi ikke forslaget, da vi i stedet for at bruge tiden på at formulere erklæringer vil bruge vores tid på fortsat at have et fast fokus rettet imod at begrænse tilstrømningen til Danmark og sørge for at sikre, at flere vender hjem til deres oprindelsesland.
Mikkel Bjørn (DF), 2023-02-09:
Udgangspunktet for Folketinget og det daværende indfødsretsudvalg er altså klart: Har du gjort en ekstraordinær indsats for at gøre dig fortjent til fuldbyrdet optagelse i den danske familie, ja, så kan du belønnes med et statsborgerskab, en praksis, vi siden har fraveget noget så grusomt, ja, faktisk vendt fuldstændig på hovedet.
Charlotte Dyremose (KF), 2009-05-05:
Vi mener, det er vigtigt hele tiden at bevare traditionerne, bevare den kultur og den ånd, der er i folkekirken, og derfor ikke lave kæmpestore revolutioner, men naturligvis løbende at være åbne over for netop den brede debat om rigtig mange ting og både om form og indhold, sådan at vi også i fremtiden bedst hjælper folkekirken til at forandre netop for at bevare, men ikke bare for forandringens skyld.
Tove Videbæk (KRF), 2003-04-10:
Når de skulle give deres anbefalinger - de udtalte selv, at det var under store og svære etiske overvejelser, hvor de ligesom måtte veje for og imod - var det, der vægtede mest for dem, at der var personer med alvorlige og kroniske sygdomme, og dem ville de give en mulighed. Det er bare ikke det, der står i lovforslaget.
Jan Trøjborg (S), 2000-05-15:
Hr. Jeppe Kofod, fru Margrete Auken og hr. Per Stig Møller var inde på det, hr. Per Stig Møller kaldte dilemmaet, dilemmaet mellem på den ene side at stille krav i forbindelse med internationale handelsforhandlinger, som vi har redegjort for det også i analysedokumentet, om forbedringer på menneskerettighedsområdet, forbud mod børnearbejde, hensyn til miljø osv., som vi ofte gør fra de rige landes side, og som senest er illustreret ved forhandlingerne i Seattle, og på den anden side, at vi ser globaliseringen som en mulighed for de fattige lande, en mulighed for, at man kan få en større andel af den samfundsmæssige verdenskage, om jeg så må sige, ved at udnytte sine komparative fordele ved at kunne producere på mere konkurrencedygtige vilkår, end vi kan i den rige verden. Jeg medgiver, at der er et dilemma her, men som i al politik handler det om at finde en balance. Fru Margrete Auken forsøgte jo i virkeligheden at argumentere for, at denne balance findes, og det er naturligvis ikke nemt, men jeg synes, at der var et godt forsøg på at sige, at det, der er behov for, jo er, at der findes en sammenhæng mellem på den ene side vores ønsker om fuld og åben og fri liberalisering og så styrkelsen af udviklingslandenes evne til at udnytte de nye markeder. Det er også den filosofi, der ligger til grund for post-Lomé-forhandlingerne, hvad de så end kommer til at hedde, når traktaten indgås, og det er også det, der ligger til grund for mange landes tankegang, i øget omfang også EU's tankegang reflekteret senest ved erklæringen fra Kairo-topmødet om at styrke udviklingslandenes muligheder for at udnytte det globale handelsregime, udnytte de muligheder, en mere åben og fri verdenshandel giver, ruste dem til at udnytte mulighederne.
Morten Østergaard (RV), 2011-03-22:
Ikke desto mindre er vi jo i almindelighed også meget optaget af, at vi harmoniserer vores lovgivning, og er med til på andre områder at sikre, at andre ikke laver handelshindringer og andre ting, og derfor må vi selvfølgelig også anerkende, at der er kommet de her domme, der gør dette lovforslag nødvendigt og dermed tillader de her rabatkuponer.
Per Clausen (EL), 2015-05-22:
Måske – måske – kunne vi den her gang kigge ud over vores egen grænse og f.eks. kigge til Frankrig for at se, hvad det er, man har gjort der, og overveje, om de regler, man der har indført, hvor man jo nok har taget højde for nogle af de problemstillinger, som justitsministeren anfører, er noget af det, vi godt kunne lære af.
Line Barfod (EL), 2004-10-19:
Det håber jeg ikke er rigtigt, når man tænker på, hvor grundigt vi normalt diskuterer, når vi ændrer regler i Danmark, hvor vi bruger tid på at undersøge, hvad virkningerne vil være, når vi skal give politiet mulighed for tvangsindgreb osv., og hvor vi diskuterer: Hvor går grænserne?
Søren Krarup (DF), 2002-05-29:
Jeg synes jo altså, at det tegner et mønster, hvor folkekirken i virkeligheden kan komme til at fungere som politisk pressionsmiddel mod den nuværende regerings nye udlændingelov, og jeg synes altså, man må gøre sig klart, at det dér er nødvendigt, at myndighederne står fast og i hvert tilfælde ikke lader sig bøje med hensyn til den afgørelse, der er truffet af Udlændingestyrelsen.
Jacob Buksti (S), 2001-04-27:
Det er sådan, at der i de beregninger, der ligger til forslaget, er forudsat, at alle dem, der i dag tager det hvide tog, stort set fortsætter med at tage det hvide tog, men at dem, der i øvrigt har et formål andre steder, vil lade sig friste af flere afgange og flere S-tog.
Niels Helveg Petersen (RV), 2009-05-07:
Jeg vil godt til den debat, der var for et øjeblik siden med hr. Mikkel Dencker, sige, at ja, jeg vil gerne indrømme, at jeg da ærgrer mig over, at mit parti, Det Radikale Venstre, ikke er med i en skatteaftale.
Lene Espersen (KF), 2001-01-16:
Jeg mener faktisk, at det vil være forkert i forhold til den del af offentligheden, der følger debatten i dag, hvis man står tilbage med et billede af, at det, der er det altoverskyggende og eneste problem i hele den her store diskussion, er nogle embedsmænd, der ikke kan finde ud af at trække nogle grænser for, hvad de skal gøre og ikke gøre.
Mike Legarth (KF), 2014-03-13:
Vi anerkender, at det er en vanskelig opgave i kommunerne, men det kan man nu, og derfor synes vi, at det er et rigtig glimrende system, vi har fået indført, og glæder os over den fuldstændige ændring, man har foretaget hos Det Radikale Venstre og også hos ministeren, tak for det, og hos Socialdemokratiet og SF, som nu bakker op om det her.
Jens Henrik Thulesen Dahl (DD), 2025-12-11:
I forhold til at sikre, at pædagogen også ved, præcis hvad de skal gøre, når uheldet er ude, er man i forvejen opmærksom på problemet i mange kommuner, hvor man presser på for at sikre førstehjælpskurser i daginstitutionerne, som man bl.a. gør i København.
Jeppe Bruus (S), 2020-06-12:
Men jeg vil bare tilslutte mig dem, der synes, det er godt, at vi får en arbejdsgruppe, der kan kigge grundigt på det her og inddrage alle relevante erfaringer og synspunkter, så vi får et grundlag at tage den videre drøftelse på, og derfor støtter Socialdemokratiet beslutningsforslaget.
Jacob Buksti (S), 2003-02-26:
Det kunne jo godt være, at det ikke bare er et spørgsmål om, hvordan og hvorledes man skruer kontrakterne sammen, men også et spørgsmål om, hvordan regeringen, den pågældende minister, overhovedet følger arbejdet op. Ministeren er vel bekendt med, at kontrakten bliver udfærdiget omkring årsskiftet 2001-2002, så der er et helt år, hvor der har været tid til at forberede det? Og det er vel i sig selv interessant, hvordan den forberedelse er foregået, om ministeriet har været involveret i det og været vidende om, at der har været de her problemer. Så det korte af det lange er: Har man tænkt sig at lave sådan en best practise-øvelse, eller er det bare learning by doing hver gang, så man gør de samme fejl hver eneste gang?
Villum Christensen (LA), 2014-05-28:
For jeg gjorde faktisk ret meget ud af at sige, at man selvfølgelig ikke kunne gøre andet, og jeg roste nærmest ministeren for rettidig omhu, men jeg sagde også i kølvandet heraf, at vi helst ikke skal komme i sådan en situation igen, og det gør vi, hvis vi fortsætter med at sætte kikkerten for det blinde øje og sige, at det nok går, hvis vi lader være med at afskrive.
Susanne Clemensen (CD), 1999-02-12:
Det andet spørgsmål gik på en mere lempelig modregning for små indkomster, hvor vi også fik lovning på, at arbejdsministeren vil se på denne her problemstilling i Årsindkomstudvalget, der altså består af regeringen og arbejdsmarkedets parter, og dér forventer man også, at de her drøftelser vil munde ud i et eller andet i maj måned i år.
Søren Egge Rasmussen (EL), 2021-01-12:
Man kan sikkert finde eksempler på nogle mennesker, som synes, at det er en god løsning – og det kunne være interessant at spørge dem den morgen, hvor der er 10 graders frost, om de stadig væk dér kl. 9.00 om morgenen synes, at det er en god løsning.
Torsten Gejl (ALT), 2021-03-10:
Hvis vi nu forestiller os, at det udvalg arbejder, som det skal, og inden for de deadlines, der er – et års tid, så vidt jeg forstår – og vi så skal forhandle, og der så skal laves lovgivning, og det så skal igennem Folketinget, hvornår er der så en mulighed for, at vi får reelle ensartede CO 2 -afgifter, eller i hvert fald et resultat, altså et konkret resultat, efter alle de andre forhandlinger og lovbehandlinger osv., af det arbejde, sådan at vi får CO 2 -afgifter?
Eva Kjer Hansen (V), 2006-11-24:
Tilkøbsydelser er jo ikke omfattet af serviceloven, men i og med at der er private, der vil drive plejehjemmene, bliver der selvfølgelig mulighed for det, akkurat som vi kender det på hjemmehjælpsområdet, hvor vi jo mange gange har diskuteret, hvad private leverandører må, og hvad kommunerne skal have mulighed for.
Karin Nødgaard (DF), 2007-05-29:
Men jeg synes måske godt, at ministeren i dag kunne komme lidt nærmere ind på, hvilke tiltag det er, man har drøftet med Sundhedsministeriet, og også, som ministeren var inde på lidt tidligere i en sine besvarelser, hvad det egentlig er, man har drøftet med Anti Doping Danmark.
Søren Gade (V), 2005-03-11:
Det har jeg også spurgt justitsministeren om, og justitsministeren har også bekræftet det i forbindelse med min besvarelse af spørgsmålet om lige netop det her fra Forsvarsudvalget – det var spørgsmål 22 i forbindelse med den tidligere førstebehandling – og i forbindelse med behandling af B 13 om inkorporering af FN’s torturkonvention i dansk lovgivning.
Sonja Mikkelsen (S), 2000-10-26:
Regeringen fremlagde som bekendt i maj 1999 et 10-årigt folkesundhedsprogram, som har til formål at forbedre danskernes sundhed og mindske den sociale ulighed på sundhedsområdet, og det er også med glæde, at regeringen har kunnet konstatere, at der er bred opbakning bag programmet, både politisk, geografisk og fagligt, og at det allerede er kommet godt på vej. Langt de fleste amter har lagt programmet til grund for prioriteringen af de lokale forebyggelsesindsatser, og også mange professionelle i sundhedsvæsenet har taget programmet til sig og gjort det til deres eget.
Bodil Kornbek (KD), 2004-03-23:
Jeg er overbevist om, at mange mænd i Danmark rent faktisk godt kunne tænke sig mere tid til deres børn, men afholder sig fra det af flere grunde. Det, jeg synes er vigtigt, og som også en del af debatten jo har båret præg af i dag, er jo at se på de barrierer, der er i vores samfund eller i vores kultur, som er med til at fastholde et bestemt barselmønster.
Claus Hjort Frederiksen (V), 2009-01-28:
Så ud fra mange grunde synes jeg, at det er en meget fornuftig reform, vi har lavet af de supplerende dagpenge, og jeg synes ikke, det er en hensigtsmæssig måde at indrette arbejdsmarkedet på, altså at man ved 13 timers ugentligt arbejde kan få suppleret op til 37 timer.
Flemming Møller Mortensen (S), 2015-05-08:
Jeg vil i forhold til det her lovforslag sige, at vi har en rygelov, som vi normalt kalder den i folkemunde, men det er en lov om røgfri miljøer – en lov, som vi vedtog tilbage i 2006 med et meget bredt politisk flertal her i Folketinget.
Susanne Clemensen (CD), 1999-01-14:
Ud over det bør man også sørge for åbenhed i processen, så muligheden for politisk indseende sikres tilstrækkeligt. En forskerkarriere i det offentliges regi er ikke så eftertragtet, som den var engang, og det må der gøres noget ved, siges der i regeringens redegørelse under afsnittet om forskning og forskningspersonale.
Jørn Dohrmann (DF), 2009-05-07:
Vil det så sige, at fru Pia Olsen Dyhr i dag mener, at ingen landmænd kan håndtere naturen, at de ikke gør noget som helst for naturen, og vil det også sige, at fru Pia Olsen Dyhr sådan set er fuldstændig ligeglad med de arbejdspladser, der går tabt på nuværende tidspunkt?
Bent Bøgsted (DF), 2011-12-21:
Så kan det godt være, at der er nogen, der måske har nået at miste deres job, det er der under alle omstændigheder, det kan ikke undgås, de har nået at miste deres job, og så kan regeringen gå ud og sige: Ja, men hvis I nu ikke er medlem af en a-kasse, vil vi alligevel sørge for, at I får lidt ekstra i kontanthjælp, så I har råd til at betale de afgifter, vi har lagt på dagligvarerne, og hvad I nu ellers køber af forbrugsgoder.
Margrethe Vestager (RV), 2005-03-29:
Det andet, som man kunne gøre, var at sørge for, at der, hvor de var under 18 år og derfor ikke skulle have økonomisk ansvar, kunne der sidde to uden stemmeret, fordi det er en vanskelig opgave som ung at varetage det at deltage aktivt, kvalificeret i bestyrelsesarbejdet, og derfor kan det være vigtigt, at der er to i stedet for en.
Johs. Poulsen (RV), 2010-06-01:
Det er vores opfattelse, at såfremt man i en kommunalbestyrelse vurderer, at der er behov for at kunne tilbyde kolonihaver til en lavere pris end det, der er markedsprisen i det pågældende område, har man mulighed for at udlægge nye områder, således at man ad den vej kan tilbyde nye kolonihaver.
Jan Petersen (S), 2000-12-14:
Og inden fru Aase D. Madsen begynder at rejse forventninger eller bekræfte forventninger om, at man så bare kan slå det sammen, så skal fru Aase D. Madsen passe på, at der ikke er nogle af de nuværende førtidspensionister, der bliver bange for, at de mister noget, for det kan nemlig godt blive tilfældet.
John Dyrby Paulsen (S), 2007-10-23:
Det er jo så den samme skræmmekampagne, vi gang på gang på gang ser fra Venstres side: Når man bliver presset på nogle spørgsmål, bakker man lige så stille og begynder at kritisere Socialdemokratiet for stort set alt mellem himmel og jord og alle ulykker og verdens undergang.
Ole Donner (DF), 2000-03-02:
Dér vil vi godt sikre os, at konstruktionen ikke er den samme, som den, man brugte, da man oprettede Combus, hvor man så fik nogle forpligtelser over for nogle tjenestemænd, som gjorde, at når man skulle ud i udbud, havde man så store udgifter til tjenestemandsansatte chauffører m.v., så man sagde: Det gør egentlig ikke noget, om vi sætter et par hundrede kroner til i timen på hver bus, bare vi får kørslen, for så bliver forretningen lidt bedre, end den ellers ville være blevet. Så derfor er det ting, som vi ønsker at drøfte i udvalget.
Line Barfod (EL), 2004-12-01:
»Hvad siger ministeren til, at mange kommuner bruger kontanthjælpsmodtagere til at udføre produktion i aktiveringsfabrikker – produktion, som ellers ville blive udført af private virksomheder, hvor de ansatte har ordentlige løn- og arbejdsvilkår – hvorved ordinære arbejdspladser går tabt?«
Walter Christophersen (DF), 2007-05-24:
Trafikaftalepartierne er således ganske på forkant med udviklingen, og som trafikpolitisk ordfører for Dansk Folkeparti ihukommende det fremragende indlæg i Berlingske Tidende af 20. marts dette år af den trafikpolitiske ordfører for Det Konservative Folkeparti, fru Henriette Kjær, som den trafikpolitiske ordfører fra partiet Venstre, hr. Kristian Pihl Lorentzen, omtalte som en knaldgod idé, er jeg overbevist om, at regeringen på finansloven for 2008 vil afsætte de fornødne midler desangående i takt med den gode ånd, der hersker blandt de trafikpolitiske ordførere og partier bag trafikaftalen.
Lise von Seelen (S), 2008-05-15:
Der skal skabes muligheder for, at man i regionerne ikke alene sidder i diskussionsklubber, hvor der kommer for lidt output af det, der diskuteres, men hvor man virkelig selvstændigt kan gå ind og sætte initiativer i gang, så man kan styrke de erhvervsmuligheder, der findes ude lokalt.
Niels Helveg Petersen (RV), 1998-04-23:
Jeg synes, at en yderligere drøftelse af, om vi skal give civil støtte, måske kan tages under udvalgsarbejdet; men vi giver altså støtte i kraft af vores store bidrag til FN's organisationer og til EU, så der er altså danske penge, som direkte går til dette.
Lone Dybkjær (RV), 2006-05-16:
Jeg synes da også godt, at man kan gøre det, at man i lyset af hr. Morten Messerschmidts bemærkninger prøver at kigge på og prøver at få belyst, hvad Europarådets kerneopgaver egentlig er, og hvad OSCE's kerneområder er.
Anders Samuelsen (LA), 2015-11-17:
Jeg er helt enig i, hvor dilemmafyldt det er, når vi indgår i dialog med f.eks. Tyrkiet og skal finde nogle løsninger, men også omvendt, at vi bliver nødt til at se i øjnene, at det også her er nødvendigt, at vi er realpolitikere og søger at nå nogle resultater, som virker, og at vi ikke kun kan være idealister i den sammenhæng.
Kristian Jensen (V), 2002-12-09:
Hvad enten man kan lide det eller ej, er det en kendsgerning, at 2003 vil blive det år i danmarkshistorien med hidtil flest ansatte i kommuner og amter og med de hidtil største kommunale og amtskommunale budgetter. Landets kommuner og amter er naturligvis meget forskellige, og udviklingen svinger fra amt til amt og fra kommune til kommune.
Line Barfod (EL), 2002-11-07:
I forlængelse af hr. René Skau Björnsson vil jeg gerne gentage det spørgsmål, jeg stillede til ministeren i min ordførertale, nemlig om ministeren vil garantere, at der bliver grebet ind, hvis det viser sig, at nogle kommuner bruger loven til at diskriminere, som man gjorde historisk tidligere, før der blev strammet op på loven. Vil ministeren gribe ind, også selv om der ikke er nogen forældre, der klager?
Marie Krarup (DF), 2017-02-08:
Og jeg mener, at det er et dårligt arbejde simpelt hen at kriminalisere en del af normalhistorieskrivningen på europæiske skoler og universiteter, altså at sige, at man er i Kremls sold, hvis man har en beskrivelse af, hvad der skete i Ukraine som en ulovlig magtovertagelse, når det rent faktisk var en ulovlig magtovertagelse.
Kim Behnke (FP), 1999-05-06:
Så er der spørgsmålet omkring afskedigelsen af åremålsansatte tjenestemænd, og med de behov, der er, for at den offentlige sektor bliver langt mere dynamisk, end tilfældet er i dag, ja, så er det nødvendigt, at offentlige arbejdsgivere, det være sig stat, amt og kommune, får nemmere ved at komme af med medarbejdere, der ikke tilstrækkeligt lever op til de forventninger, man kan have.
Thorkild Simonsen (S), 1998-01-22:
Og hvis der er behov for det, skal der herudover lægges en handlingsplan i form af en social aftale om yderligere foranstaltninger. Beslutningsforslaget indeholder således ikke på dette punkt noget nyt i forhold til de initiativer, som regeringen allerede er ved at sætte i værk i forlængelse af vedtagelsen af voldspakken.
Ebbe Kalnæs (CD), 2000-03-17:
Jeg vil også gerne sige, at når vi ofte i de her tider tager nogle lidt generelle debatter selv om et enkelt lovforslag, så har det noget at gøre med den fokus, der i øjeblikket er på begrebet pesticider, som jo i Danmark har en faktor 1:10 i forhold til f.eks. Holland, en faktor 1:5 i forhold til England og til Frankrig; i Frankrig bruger man 500-700 pesticider.
Morten Messerschmidt (DF), 2020-12-18:
Altså, det virkelig forstemmende er jo, at Socialdemokratiet fuldstændig kan sejle under bekvemmelighedsflag; og mens vi borgerlige tilsyneladende nu er gerådet ud i et kæmpe søslag med hinanden, så sidder dem, der var de virkelige hyklere, bare og kigger ned i deres iPads.
Jesper Petersen (S), 2020-10-08:
Der er meget skælden ud på regeringens økonomiske politik, og det synes jeg ville have en lidt større – hvad skal man sige – troværdighed, og det ville også give en bedre mulighed for rent faktisk at diskutere det, hvis Venstre så var kommet med et forslag til, hvad man selv gerne ville.
Hans Andersen (V), 2007-04-24:
Jeg mener sådan set, at det grundlag allerede er til stede, og det handler om, at man lokalt i kommunen sørger for at udnytte de bestemmelser, der allerede er i vores nuværende servicelov, for hvis man har hjælp 24 timer i døgnet, så er man sådan set også berettiget til en lang række kompensationer.
Astrid Krag (S), 2023-10-13:
Og en del af det handler selvfølgelig om, at det enkelte barn er klar, har en social modenhed, har en evne til at kunne udsætte egne behov og har en grad af selvhjulpenhed, der stemmer overens med det at starte i skole; man kan sidde ned og høre efter eller er i hvert fald i stand til at lære det.
Per Clausen (EL), 2009-04-24:
Det har dog ikke forhindret, at man gang på gang f.eks. har afvist os, når vi sagde, at konsekvensen af det indre marked og konsekvensen af, at man ikke langt mere konkret sikrede mulighederne for faglig konflikt, overenskomstrettigheder og den slags, var, at man så i det lange løb ville risikere, at der ville blive sået tvivl om et system, som var baseret på konflikter og aftaler som det arbejdsmarkedssystem, vi har i Danmark.
Kristian Thulesen Dahl (DF), 2012-10-04:
Som jeg også sagde til fru Marianne Jelved, lå det faktisk også allerede i Arbejdsmarkedskommissionens model, at man skulle forkorte dagpengeperioden generelt til 2 år, men så skulle man i bestemte situationer – det kan måles på ledigheden, det kan måles på manglende vækst, det kan måles på, at beskæftigelsen falder – lave midlertidige forlængelser af dagpengeperioden.
Christine Antorini (S), 2010-04-15:
Jeg tror også godt, at undervisningsministeren selv kan høre, at det er lidt tyndt, at fordi man helt tilbage i 1978 diskuterede det spørgsmål og snakkede med to teologiske fakultetsråd , lægger man det til grund for at sige, at det er i orden, at der må bedes bønner som en del af folkeskolens virke.
Margrethe Vestager (RV), 2002-11-07:
Faktisk ser jeg ikke andet hensyn end til, at kommunen i højere grad kan tilpasse deres kapacitet efter forgodtbefindende og en fuldstændig utilsigtet afvigelse fra den lovgivning og den bestræbelse, som faktisk har været en meget fælles bestræbelse, nemlig at sikre, at der er pasningsgaranti i samtlige kommuner, sådan at folk kan passe deres arbejde, og at deres børn kan komme ud og blive passet på en ordentlig og forsvarlig måde.